
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


7 Ιουνίου 2018 


ΤΕΥΧΟΣ ΔΕΥΤΕΡΟ 


Αρ. Φύλλου 2060 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Επανίδρυση Προγράμματος Μεταπτυχιακών 

Σπουδών του Τμήματος Φυσικής του Εθνικού και 
Καποδιστριακού Πανεπιστημίου Αθηνών με τίτλο 
«Φυσική» («Ρήγ5Ϊε5»). 

2 Επανίδρυση Προγράμματος Μεταπτυχιακών 

Σπουδών του Τμήματος Μαθηματικών του Εθνι¬ 
κού και Καποδιστριακού Πανεπιστημίου Αθηνών 
με τίτλο «Μαθηματικά» (Μ5ε ίη Μ3ΐήθΐπ3ΐίε5). 

3 Ίδρυση Προγράμματος Μεταπτυχιακών Σπου¬ 
δών του Τμήματος Ιστορίας και Αρχαιολογίας του 
Εθνικού και Καποδιστριακού Πανεπιστημίου Αθη¬ 
νών με τίτλο «Νεότερη και Σύγχρονη Ιστορία και 
Ιστορία της Τέχνης»/"Μοάθίτι 3πά (Ιοηΐθΐηροΐ'31'γ 
Η Ϊ5ΪΟΓΥ 3Π0 Η Ϊ5ΪΟΓΥ οί ΑιΤ". 

4 Επανίδρυση του Προγράμματος Μεταπτυχιακών 

Σπουδών με τίτλο: «Επιστήμη Υπολογιστών» του 

Τμήματος Πληροφορικής και Τηλεπικοινωνιών 
Πανεπιστημίου Πελοποννήσου. 


ΑΠΟΦΑΣΕΙΣ 

Αριθμ. απόφ. 688/8-5- 2018 (1) 

Επανίδρυση Προγράμματος Μεταπτυχιακών 
Σπουδών του Τμήματος Φυσικής του Εθνικού 
και Καποδιστριακού Πανεπιστημίου Αθηνών με 
τίτλο «Φυσική» ("Ρήγ$Κ5"). 

Η ΣΥΓΚΛΗΤΟΣ 

ΤΟΥ ΕΘΝΙΚΟΥ ΚΑΙ ΚΑΠΟΔΙΣΤΡΙΑΚΟΥ 
ΠΑΝΕΠΙΣΤΗΜΙΟΥ ΑΘΗΝΩΝ 

Έχοντας υπόψη: 

Ι.Τις διατάξεις του ν. 4485/2017 «Οργάνωση και Λει¬ 
τουργία της ανώτατης εκπαίδευσης, ρυθμίσεις για την 
έρευνα και άλλες διατάξεις» (ΦΕΚ Α 114), και ειδικότερα 
τα άρθρα 30 έως και 37,45 και 85. 

2. Την υπ' αριθμ. 163204/Ζ1/29-9-2017 Εγκύκλιο του 
Υπουργείου Παιδείας, Έρευνας και Θρησκευμάτων. 

3. Την υπ' αριθμ. 216772/Ζ1 /8-12-2017 υπουργική 
απόφαση (ΦΕΚ 4334/12-12-2017,τ. Β') με τίτλο «Τρόπος 


κατάρτισης του αναλυτικού προϋπολογισμού λειτουρ¬ 
γίας και της έκθεσης βιωσιμότητας των Προγραμμάτων 
Μεταπτυχιακών Σπουδών». 

4. Τις παραγράφους 7 και 8 του άρθρου 19 του 
ν. 4521/2018 (ΦΕΚ Α'38) «Ίδρυση Πανεπιστημίου Δυτι¬ 
κής Αττικής και άλλες διατάξεις». 

5. Τις διατάξεις του ν. 4009/2011 «Δομή, λειτουργία, δι¬ 
ασφάλιση της ποιότητας των σπουδών και διεθνοποίηση 
των ανωτάτων εκπαιδευτικών ιδρυμάτων (ΦΕΚ Α' 195), 
όπως τροποποιήθηκαν και ισχύουν. 

6. Τις διατάξεις του ν. 4386/2016 «Ρυθμίσεις για την 
έρευνα και άλλες διατάξεις» (ΦΕΚ Α' 83), όπως τροπο¬ 
ποιήθηκαν και ισχύουν. 

7. Το π.δ. 85/31 -5-2013 (ΦΕΚ Α' 124) «Ίδρυση, μετονο- 
μασία, ανασυγκρότηση Σχολών και ίδρυση Τμήματος 
στο Εθνικό και Καποδιστριακό Πανεπιστήμιο Αθηνών». 

δ.Τιςδιατάξειςτου ν. 3374/2005 και ιδίωςτα άρθρα 14 
και 15 (ΦΕΚ 189, τ. Α', 02-08-2005) «Διασφάλιση της ποι¬ 
ότητας στην ανώτατη εκπαίδευση. Σύστημα μεταφοράς 
και συσσώρευσης πιστωτικών μονάδων - Παράρτημα 
διπλώματος» όπως τροποποιήθηκε και ισχύει. 

9. Το ΦΕΚ 2748, τ. Β', 14-10-2014 ίδρυσης του ΠΜΣ 
Βασικής Φυσικής. 

10. Το απόσπασμα πρακτικού της Συνέλευσης του 
Τμήματος Φυσικήςτου ΕΚΠΑ (συνεδρίαση 5/3/2018). 

11 .Το απόσπασμα πρακτικού της Επιτροπής Μεταπτυ¬ 
χιακών Σπουδών του ΕΚΠΑ (5η συνεδρίαση, 12-4-2018). 

12. Το απόσπασμα πρακτικού της Συγκλήτου του ΕΚΠΑ 
(14η συνεδρίαση, 30-4-2018). 

13. Το γεγονός ότι με την παρούσα δεν προκαλείται 
δαπάνη εις βάρους του κρατικού προϋπολογισμού, απο¬ 
φασίζουμε: 

Την επανίδρυση και λειτουργία Προγράμματος Μετα¬ 
πτυχιακών Σπουδών του Τμήματος Φυσικής του ΕΚΠΑ, 
με τίτλο «Φυσική», από το ακαδημαϊκό έτος 2018-2019, 
ως ακολούθως: 

Άρθρο 1 

Γενικές διατάξεις 

ΤοΤμήμα Φυσικής της Σχολής Θετικών Επιστημών του 
Εθνικού και Καποδιστριακού Πανεπιστημίου Αθηνών θα 
οργανώσει και θα λειτουργήσει από το ακαδημαϊκό έτος 
2018-2019 Πρόγραμμα Μεταπτυχιακών Σπουδών (ΠΜΣ) 
με τίτλο «Φυσική» ("ΡΓιγ5ώ5"), σύμφωνα με τις διατάξεις 
της απόφασης αυτής και τις διατάξεις του ν. 4485/2017. 

Άρθρο 2 

Αντικείμενο - Σκοπός 

Το Πρόγραμμα Μεταπτυχιακών Σπουδών (ΠΜΣ) στην 
«Φυσική» έχει ως αντικείμενο την υψηλού επιπέδου 
μεταπτυχιακή εκπαίδευση σε επιστημονικά πεδία που 
εντάσσονται στο γενικότερο πεδίο της Φυσικής και άπτο- 
νται των ερευνητικών δραστηριοτήτων των μελών ΔΕΠ 
του Τμήματος Φυσικής του ΕΚΠΑ. 

Σκοπός του ΠΜΣ «Φυσική» αποτελεί η εξειδίκευση 
των πτυχιούχων του Τμήματος Φυσικής του ΕΚΠΑ καθώς 
και συναφών Τμημάτων άλλων Πανεπιστημίων ή Πολυ¬ 
τεχνείων της ημεδαπής ή αναγνωρισμένων ομοταγών 
ιδρυμάτων της αλλοδαπής σε τρεις ειδικότητες: 

(α) στη Φυσική των Υλικών, 

(β) στην Πυρηνική Φυσική και Φυσική Στοιχειωδών 
Σωματιδίων, 

(γ) στην Αστροφυσική. 

Άρθρο 3 

Μεταπτυχιακοί Τίτλοι 

Το ΠΜΣ απονέμει Δίπλωμα Μεταπτυχιακών Σπουδών 
(Δ.Μ.Σ.) στη «Φυσική» (Μ5ς ίη "ΡΡιγ5ίς5") με τις εξής ει¬ 
δικεύσεις: 

1. Φυσική των Υλικών (ΜβϊθγϊθΙβ ΡΡιγ5ίε5) 

2. Πυρηνική Φυσική και Φυσική Στοιχειωδών Σωματι¬ 
δίων (ΝυεΙθθΓ ΡΡιγ5ίε5 3πά ΕΙθιύιθπϊβγυ ΡθίΤίεΙθ ΡΓιγ5ίς5) 

3. Αστροφυσική (Α5ΐΓορΡιγ5ίς5). 

Άρθρο 4 

Φοίτηση στο ΠΜΣ 

Για την απόκτηση Δ.Μ.Σ. απαιτούνται συνολικά ενε¬ 
νήντα (90) πιστωτικές μονάδες (ΕΘΤ5), εκ των οποίων 
εξήντα (60) πιστωτικές μονάδες προκύπτουν από τα 
μαθήματα και τριάντα (30) πιστωτικές μονάδες από την 
μεταπτυχιακή διπλωματική εργασία. 

Κατά τη διάρκεια των σπουδών, οι μεταπτυχιακοί 
φοιτητές υποχρεούνται σε παρακολούθηση και επιτυχή 
εξέταση μεταπτυχιακών μαθημάτων και σε εκπόνηση 
μεταπτυχιακής διπλωματικής εργασίας. 

Τα μαθήματα διεξάγονται στην ελληνική και σε ειδικές 
περιπτώσεις στην αγγλική γλώσσα. 

Η χρονική διάρκεια για την απονομή του Δ.Μ.Σ. του 
Προγράμματος ορίζεται σε τρία (3) ακαδημαϊκά εξάμηνα. 

Άρθρο 5 

Χρηματοδότηση ΠΜΣ 

Το κόστος λειτουργίας του Π.Μ.Σ. στη «Φυσική» θα 
καλύπτεται κυρίως από μέρος των εσόδων του Ειδικού 
Λογαριασμού Κονδυλίων Έρευνας (ΕΛΚΕ) του ΕΚΠΑ και 
δευτερευόντως, εφόσον υπάρχει η δυνατότητα, από: 

- τον τακτικό προϋπολογισμό του ΕΚΠΑ, 

- τον προϋπολογισμό του Υπουργείου Παιδείας, Έρευ¬ 
νας και Θρησκευμάτων, 

- δωρεές, παροχές, κληροδοτήματα και κάθε είδους 
χορηγίες φορέων του δημόσιου ή του ιδιωτικού τομέα, 

- πόρους από ερευνητικά προγράμματα, 

- πόρους από προγράμματα της Ευρωπαϊκής Ένωσης 
ή άλλων διεθνών οργανισμών, 

- κάθε άλλη νόμιμη πηγή. 


Άρθρο 6 

Χρονική διάρκεια λειτουργίας του ΠΜΣ 

Το ΠΜΣ θα λειτουργήσει μέχρι και το ακαδημαϊκό έτος 
2027-28 εφόσον πληροί τα κριτήρια της εσωτερικής και 
εξωτερικής αξιολόγησης, σύμφωνα με την παρ. 8 του άρ¬ 
θρου 32 και την παρ. 6 του άρθρου 44 του ν. 4485/2017. 

Άρθρο 7 

Μεταβατικές διατάξεις 

Όσα θέματα δεν ρυθμίζονται στην παρούσα απόφα¬ 
ση, θα ρυθμίζονται από τον Κανονισμό Μεταπτυχιακών 
Σπουδών, καθώς και από τα αρμόδια όργανα σύμφωνα 
με την ισχύουσα νομοθεσία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρύτανης 

ΜΕΛΕΤΙΟΣ - ΑΘΑΝΑΣΙΟΣ ΔΗΜΟΠΟΥΛΟΣ 


Αριθμ. απόφ. 686/8-5-2018 (2) 

Επανίδρυση Προγράμματος Μεταπτυχιακών 
Σπουδών του Τμήματος Μαθηματικών του Εθνι¬ 
κού και Καποδιστριακού Πανεπιστημίου Αθηνών 
με τίτλο «Μαθηματικά» (Μ5ς ίη Μ3ΐήθΐτΐ3ΐίς5). 

Η ΣΥΓΚΛΗΤΟΣ 

ΤΟΥ ΕΘΝΙΚΟΥ ΚΑΙ ΚΑΠΟΔΙΣΤΡΙΑΚΟΥ 
ΠΑΝΕΠΙΣΤΗΜΙΟΥ ΑΘΗΝΩΝ 

Έχοντας υπόψη: 

1. Τις διατάξεις του ν. 4485/2017 «Οργάνωση και Λει¬ 
τουργία της ανώτατης εκπαίδευσης, ρυθμίσεις για την 
έρευνα και άλλες διατάξεις» (ΦΕΚ Α’ 114), και ειδικότερα 
τα άρθρα 30 έως και 37,45 και 85. 

2. Την υπ' αριθμ. 163204/Ζ1/29-9-2017 Εγκύκλιο του 
Υπουργείου Παιδείας, Έρευνας και Θρησκευμάτων. 

3. Την υπ' αριθμ. 216772/Ζ1/8-12-201 7 υπουργική 
απόφαση (ΦΕΚ 4334/12-12-2017, τ. Β') με τίτλο «Τρόπος 
κατάρτισης του αναλυτικού προϋπολογισμού λειτουρ¬ 
γίας και της έκθεσης βιωσιμότητας των Προγραμμάτων 
Μεταπτυχιακών Σπουδών». 

4. Τις παραγράφους 7 και 8 του άρθρου 19 του 
ν. 4521/2018 (ΦΕΚ Α' 38) «Ίδρυση Πανεπιστημίου Δυτικής 
Αττικής και άλλες διατάξεις». 

5. Τις διατάξεις του ν. 4009/2011 «Δομή, λειτουργία, 
διασφάλιση της ποιότητας των σπουδών και διεθνοποί¬ 
ηση των ανωτάτων εκπαιδευτικών ιδρυμάτων (ΦΕΚ Α' 
195), όπως τροποποιήθηκαν και ισχύουν. 

6. Τις διατάξεις του ν. 4386/2016 «Ρυθμίσεις για την 
έρευνα και άλλες διατάξεις» (ΦΕΚ Α' 83), όπως τροπο¬ 
ποιήθηκαν και ισχύουν. 

7. Τοπ.δ. 85/31-5-2013 (ΦΕΚ Α' 124) «Ίδρυση, μετονο- 
μασία, ανασυγκρότηση Σχολών και ίδρυση Τμήματος 
στο Εθνικό και Καποδιστριακό Πανεπιστήμιο Αθηνών». 

8. Τιςδιατάξειςτουν.3374/2005 και ιδίωςταάρθρα 14 
και 15 (ΦΕΚ 189/τ. Α702-08-2005) «Διασφάλιση της ποι¬ 
ότητας στην ανώτατη εκπαίδευση. Σύστημα μεταφοράς 
και συσσώρευσης πιστωτικών μονάδων - Παράρτημα 
διπλώματος» όπως τροποποιήθηκε και ισχύει. 

9. Το ΦΕΚ 3604/τ. Β731-12-2014 (υπουργική απόφαση 
209748/Ζ1 /31 -12-2014) όπως τροποποιήθηκε και ισχύει. 

10. Το απόσπασμα πρακτικού της Συνέλευσης του 
Τμήματος Μαθηματικών του ΕΚΠΑ (συνεδρίαση 28ης 
Μαρτίου 2018). 

11 .Το απόσπασμα πρακτικού της Επιτροπής Μεταπτυ¬ 
χιακών Σπουδών του ΕΚΠΑ (5 η συνεδρίαση,12-4-2018). 

12. Το απόσπασμα πρακτικού της Συγκλήτου του ΕΚΠΑ 
(14η συνεδρίαση, 30-4-2018). 

13. Το γεγονός ότι με την παρούσα δεν προκαλείται 
δαπάνη εις βάρους του κρατικού προϋπολογισμού απο¬ 
φασίζουμε: 

Την ίδρυση/επανίδρυση και λειτουργία Προγράμματος 
Μεταπτυχιακών Σπουδών του Τμήματος Μαθηματικών 
του ΕΚΠΑ, με τίτλο «Μαθηματικά», από το ακαδημαϊκό 
έτος 2018-2019 ως ακολούθως: 

Άρθρο 1 

Γενικές διατάξεις 

Το Τμήμα Μαθηματικών της Σχολής Θετικών Επιστη¬ 
μών του Εθνικού και Καποδιστριακού Πανεπιστημίου 
Αθηνών θα οργανώσει και θα λειτουργήσει από το ακα¬ 
δημαϊκό έτος 2018-2019 Πρόγραμμα Μεταπτυχιακών 
Σπουδών (ΠΜΣ) με τίτλο «Μαθηματικά», σύμφωνα με 
τις διατάξεις της απόφασης αυτής και τις διατάξεις του 
ν. 4485/2017. 

Άρθρο 2 

Αντικείμενο - Σκοπός 

Το Πρόγραμμα Μεταπτυχιακών Σπουδών (ΠΜΣ) έχει 
ως αντικείμενο τα Μαθηματικά με την εμβάθυνση και 
την προαγωγή της γνώσης και της έρευνας τόσο στη 
θεωρητική όσο και στην εφαρμοσμένη διάστασή τους. 

Σκοπός του ΠΜΣ είναι η εξειδίκευση νέων επιστημό¬ 
νων τόσο στην ευρύτερη περιοχή των Μαθηματικών 
όσο και σε επιμέρους κλάδους με στόχο την ανάδειξη 
επιστημόνων ικανών να συμβάλουν στην ικανοποίηση 
των εκπαιδευτικών, ερευνητικών, κοινωνικών, πολιτιστι¬ 
κών και αναπτυξιακών/οικονομικών αναγκών της χώρας 
καθώς και στην ενίσχυση και προβολή των καινοτομικών 
της ικανοτήτων. Επιπροσθέτως το ΠΜΣ στοχεύει στη 
δημιουργία μεταπτυχιακών σπουδών διεθνούς επιπέ¬ 
δου με κριτήρια την υψηλή επιστημονική ποιότητα και 
αριστεία που θα συγκρατούν ένα μεγάλο μέρος του επι¬ 
στημονικού δυναμικού που διαφεύγει στο εξωτερικό 
(όΐ'θίη ότθίπ) για αντίστοιχες σπουδές, αντικαθιστώντας 
τη μονόπλευρη φυγή από μια αμφίδρομη επιστημονική 
κινητικότητα. Το ΠΜΣ διασφαλίζει όλες τις προϋποθέσεις 
(ουσιαστική κατάρτιση σε όλους τους κλάδους των Μα¬ 
θηματικών, όπως Θεωρητικά Μαθηματικά, Στατιστική 
και Επιχειρησιακή Έρευνα, Εφαρμοσμένα και Υπολογι¬ 
στικά Μαθηματικά καθώς και γνώση και εμπειρία στη 
διδακτική τους) ώστε οι απόφοιτοί του να μπορούν να 
στελεχώσουν δημόσιους και ιδιωτικούς οργανισμούς 
καθώς και διάφορες εκπαιδευτικές υπηρεσίες, όπως κε¬ 
ντρικές και περιφερειακές υπηρεσίες του Υπουργείου 
Παιδείας, Έρευνας και Θρησκευμάτων που σχετίζονται 
με την ανάπτυξη και εφαρμογή ολοκληρωμένων προ¬ 
γραμμάτων διδασκαλίας των Μαθηματικών στην πρω¬ 


τοβάθμια και δευτεροβάθμια εκπαίδευση, κ.ά. Επίσης 
θα μπορούν να εργαστούν ως επιμορφωτές σε Σχολές, 
Κέντρα ή Ινστιτούτα επιμόρφωσης εκπαιδευτικών και 
να αναλάβουν έργο Σχολικών Συμβούλων. 

Η επίτευξη των στόχων του ΠΜΣ αποτελεί βασικό 
μέλημα του Τμήματος και καθίσταται δυνατή χάρη στο 
υψηλό επιστημονικό επίπεδο των μελών του Τμήματος 
και στην ενεργή συμμετοχή των μεταπτυχιακών φοιτη¬ 
τών στις δράστηριότητές του. 

Επιγραμματικά οι επιμέρους στόχοι του ΠΜΣ είναι οι εξής: 

• Η επίτευξη υψηλής στάθμης και ποιότητας σπουδών 
και έρευνας σύμφωνα με διεθνή κριτήρια. 

• Η εναρμόνιση του ΠΜΣ με τις σύγχρονες αντιλήψεις 
για την επιστήμη των Μαθηματικών. 

• Η ειδίκευση σε μια (1) από τρεις (3) ειδικεύσεις, πα¬ 
ράλληλα με την καλλιέργεια της ερευνητικής και δημι¬ 
ουργικής σκέψης και την κατανόηση των αρχών, ώστε 
να επιτυγχάνεται η σωστή εκπαίδευση του επιστήμονα. 

• Ο σωστός συνδυασμός βάθους και εύρους γνώσεων. 

• Η εμβάθυνση σε τομείς αιχμής και η διεξαγωγή έρευ¬ 
νας διεθνούς στάθμης. 

• Η σύναψη συνεργασιών σε εθνικό και διεθνές επίπεδο 
για την προαγωγή της έρευνας. 

Άρθρο 3 

Μεταπτυχιακοί Τίτλοι 

Το ΠΜΣ απονέμει Δίπλωμα Μεταπτυχιακών Σπουδών 
(Δ.Μ.Σ.) στα «Μαθηματικά» (Μ5ε ίη Μ3ΐΓΐθΐτΐ3ΐίε5) με τις 
εξής ειδικεύσεις: 

1 . Θεωρητικά Μαθηματικά (Ρογθ Μ3ΐΗθΐτΐ3ΐίς5) 

2. Εφαρμοσμένα Μαθηματικά (ΑρρΙίθά Μ3ΐΓΐθΐπ3ΐίε5) 

3. Στατιστική και Επιχειρησιακή Έρευνα (5ΐ3ΐί$ΐίε5 3ηά 
ΟρθΓ3ΐίθη5 Κθ5θ3Γ<:Γΐ) 

Άρθρο 4 

Φοίτηση στο ΠΜΣ 

Η διάρκεια φοίτησης στο ΠΜΣ ανέρχεται σε τέσσερα 
(4) διδακτικά εξάμηνα. Ειδικοί όροι που αφορούν στην 
παράταση ή στην αναστολή σπουδών προβλέπονται 
στον Κανονισμό ΠΜΣ (άρθρο 5, παράγραφοι 2 και 3). 

Για την απόκτηση του Δ.Μ.Σ. απαιτούνται συνολικά 
εκατόν είκοσι (120) πιστωτικές μονάδες (ΕΈΤ5) που αντι¬ 
στοιχούν σε συστηματικές εξειδικευμένες σπουδές και 
τη συγγραφή μεταπτυχιακής διπλωματικής εργασίας. 
Ειδικότερα, κάθε φοιτητής υποχρεούται να εξεταστεί επι- 
τυχώς σε εννέα (9) μαθήματα (υποχρεωτικά μαθήματα- 
μαθήματα κορμού και μαθήματα επιλογής) έκαστο των 
οποίων αξιολογείται με δέκα (10) πιστωτικές μονάδες. 
Η μεταπτυχιακή διπλωματική εργασία αξιολογείται με 
τριάντα (30) πιστωτικές μονάδες. 

Τα μαθήματα διεξάγονται στην Ελληνική γλώσσα. Σε 
περίπτωση μη ελληνόφωνων φοιτητών ή διδασκόντων, 
τα μαθήματα θα διδάσκονται στην Αγγλική γλώσσα. 

Άρθρο 5 

Χρηματοδότηση ΠΜΣ 

Το κόστος λειτουργίας του Π.Μ.Σ. «Μαθηματικά» θα 
καλύπτεται από: 

- τον προϋπολογισμό του ΑΕΙ, 

- τον προϋπολογισμό του Υπουργείου Παιδείας, Έρευ¬ 
νας και Θρησκευμάτων, 

- δωρεές, παροχές, κληροδοτήματα και κάδε είδους 
χορηγίες φορέων του δημόσιου ή του ιδιωτικού τομέα, 

- πόρους από ερευνητικά προγράμματα, 

- πόρους από προγράμματα της Ευρωπαϊκής Ένωσης 
ή άλλων διεθνών οργανισμών, 

- μέρος των εσόδων των Ειδικών Λογαριασμών Κον- 
δυλίων Έρευνας (ΕΛΚΕ) του ΑΕΙ, 

- κάθε άλλη νόμιμη πηγή. 

Άρθρο 6 

Χρονική διάρκεια λειτουργίας του ΠΜΣ 

Το ΠΜΣ θα λειτουργήσει μέχρι το ακαδημαϊκό έτος 
2027-2028 εφόσον πληροί τα κριτήρια της εσωτερικής 
και εξωτερικής αξιολόγησης, σύμφωνα με την παρ. 
8 του άρθρου 32 και την παρ. 6 του άρθρου 44 του 
ν. 4485/2017. 

Άρθρο 7 

Μεταβατικές διατάξεις 

Όσα θέματα δεν ρυθμίζονται στην παρούσα απόφα¬ 
ση, θα ρυθμίζονται από τον Κανονισμό Μεταπτυχιακών 
Σπουδών, καθώς και από τα αρμόδια όργανα σύμφωνα 
με την ισχύουσα νομοθεσία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρύτανης 

ΜΕΛΕΤΙΟΣ - ΑΘΑΝΑΣΙΟΣ ΔΗΜΟΠΟΥΛΟΣ 


Αριθμ. απόφ. 687/8-5- 2018 (3) 

Ίδρυση Προγράμματος Μεταπτυχιακών Σπου¬ 
δών του Τμήματος Ιστορίας και Αρχαιολογίας 
του Εθνικού και Καποδιστριακού Πανεπιστη¬ 
μίου Αθηνών με τίτλο «Νεότερη και Σύγχρονη 
Ιστορία και Ιστορία της Τέχνης»/"Μοάθΐ·η 3ηά 
0>ηΐθΓΤΐρθΓ3Γγ ΗίδΙΟΓγ 3πό ΗίδΙοΓγ οί ΑΠ". 

Η ΣΥΓΚΛΗΤΟΣ 

ΤΟΥ ΕΘΝΙΚΟΥ ΚΑΙ ΚΑΠΟΔΙΣΤΡΙΑΚΟΥ 
ΠΑΝΕΠΙΣΤΗΜΙΟΥ ΑΘΗΝΩΝ 

Έχοντας υπόψη: 

1. Τις διατάξεις του ν. 4485/2017 «Οργάνωση και Λει¬ 
τουργία της ανώτατης εκπαίδευσης, ρυθμίσεις για την 
έρευνα και άλλες διατάξεις» (ΦΕΚ 114/4-8-2017, τ. Α'), 
και ειδικότερα τα άρθρα 30 έως και 37,45 και 85. 

2. Την υπ'αριθμ. 163204/Ζ1/29-9-2017 Εγκύκλιο του 
Υπουργείου Παιδείας, Έρευνας και Θρησκευμάτων. 

3. Την υπ' αριθμ. 216772/Ζ1 /8-12-2017 υπουργική 
απόφαση (ΦΕΚ 4334/τ. Β'/12-12-2017) με τίτλο «Τρόπος 
κατάρτισης του αναλυτικού προϋπολογισμού λειτουρ¬ 
γίας και της έκθεσης βιωσιμότητας των Προγραμμάτων 
Μεταπτυχιακών Σπουδών». 

4. Τις παραγράφους 7 και 8 του άρθρου 19 του 
ν. 4521/2018 (ΦΕΚ 38/2-3-2018, τ. Α') «Ίδρυση Πανεπι¬ 
στημίου Δυτικής Αττικής και άλλες διατάξεις». 

5. Τις διατάξεις του ν. 4009/2011 «Δομή, λειτουργία, δι¬ 
ασφάλιση της ποιότητας των σπουδών και διεθνοποίηση 


των ανωτάτων εκπαιδευτικών ιδρυμάτων (ΦΕΚ 195/τ. Α'/ 
6-9-2011), όπως τροποποιήθηκαν και ισχύουν. 

6. Τις διατάξεις του ν. 4386/2016 «Ρυθμίσεις για την 
έρευνα και άλλες διατάξεις» (ΦΕΚ 83/τ. Α'/11-5-2016), 
όπως τροποποιήθηκαν και ισχύουν. 

7. Το π.δ. 85/31 -5-2013 (ΦΕΚ 124/τ. Α73-6-2013) «Ίδρυ¬ 
ση, μετονομασία, ανασυγκρότηση Σχολών και ίδρυση 
Τμήματος στο Εθνικό και Καποδιστριακό Πανεπιστήμιο 
Αθηνών». 

8. Τις διατάξεις του ν. 3374/2005 και ιδίωςτα άρθρα 14 
και 15 (ΦΕΚ τ.Α' 189/2-8-2005,) «Διασφάλιση της ποιό¬ 
τητας στην ανώτατη εκπαίδευση. Σύστημα μεταφοράς 
και συσσώρευσης πιστωτικών μονάδων - Παράρτημα 
διπλώματος», όπως τροποποιήθηκε και ισχύει. 

9. Το απόσπασμα πρακτικού της Συνέλευσης του Τμή¬ 
ματος Ιστορίας και Αρχαιολογίας του ΕΚΠΑ (8η συνεδρί¬ 
αση, 22-3-2018). 

10. Το απόσπασμα πρακτικού της Επιτροπής Μεταπτυ¬ 
χιακών Σπουδών του ΕΚΠΑ (6η συνεδρίαση, 18-4-2018). 

11 .Το απόσπασμα πρακτικού της Συγκλήτου του ΕΚΠΑ 
(14η συνεδρίαση, 30-4-2018). 

12. Το γεγονός ότι με την παρούσα δεν προκαλείται 
δαπάνη εις βάρους του κρατικού προϋπολογισμού, απο¬ 
φασίζει: 

Την ίδρυση και λειτουργία Προγράμματος Μεταπτυ¬ 
χιακών Σπουδών του Τμήματος Ιστορίας και Αρχαιολο¬ 
γίας του ΕΚΠΑ, με τίτλο «Νεότερη και Σύγχρονη Ιστορία 
και Ιστορία της Τέχνης» /"Μοάθΐ'η 3πά (Ζοηΐθΐ'ηροΐ'31'γ 
ΗίεΐοΓγ 3πά ΗίεΐοΓγ οί ΑιΤ", από το ακαδημαϊκό έτος 
2018-2019, ως ακολούθως: 

Άρθρο 1 

Γενικές διατάξεις 

ΤοΤμήμα Ιστορίας και Αρχαιολογίας της Φιλοσοφικής 
Σχολής του Εθνικού και Καποδιστριακού Πανεπιστημίου 
Αθηνών θα οργανώσει και θα λειτουργήσει από το ακα¬ 
δημαϊκό έτος 2018-2019 Πρόγραμμα Μεταπτυχιακών 
Σπουδών (ΠΜΣ) μετίτλο «Νεότερη και Σύγχρονη Ιστορία 
και Ιστορία της Τέχνης»/"Μοάθητ 3πά (Ζοηΐθΐ'ηροΐ'31'γ 
ΗίεΐοΓγ 3πά ΗίεΐοΓγ οί ΑιΤ", σύμφωνα με τις διατάξεις 
της απόφασης αυτής και τις διατάξεις του ν. 4485/2017. 

Άρθρο 2 

Αντικείμενο - Σκοπός 

Το Πρόγραμμα Μεταπτυχιακών Σπουδών (ΠΜΣ) έχει 
ως αντικείμενο την εξειδικευμένη και σε βάθος μελέτη 
θεμάτων της Νεότερης και Σύγχρονης Ελληνικής Ιστορί¬ 
ας, της Ευρωπαϊκής Ιστορίας και της Ιστορίας τηςΤέχνης. 

Σκοπός του ΠΜΣ είναι η υψηλού επιπέδου κατάρτι¬ 
ση μεταπτυχιακών φοιτητών σε θέματα του γνωστικού 
αντικειμένου του. 

Άρθρο 3 

Μεταπτυχιακοί Τίτλοι 

Το ΠΜΣ απονέμει Δίπλωμα Μεταπτυχιακών Σπουδών 
(ΔΜΣ) στη Νεότερη και Σύγχρονη Ιστορία και Ιστορία της 
Τέχνης (Μ5ε ίη ΜοάθΐΎΐ 3πά ΈοπΐθητροΓΒΓγ Ηίεΐοι-γ 3ηά 
ΗΪ5ΐοτγ οί ΑιΤ) με τις εξής ειδικεύσεις: 

1. Νεότερη και Σύγχρονη Ελληνική Ιστορία: ελληνο- 

βενετικός, οθωμανικός, νεότερος ελληνικός κόσμος/ 
Μοόθπτ 3πά (Ζοηΐθΐηροΐ'31'γ ΟγθθΚ Ηί5ΐθΓγ: ΟγθθΚ- 
νθΠθΐίΒΠ, ΟΐΐοιτίΒΠ, ΜοεΙθΓΠ ΟγθθΚ\Λ/ογΙ0. 

2. Ευρωπαϊκή Ιστορία / ΕυΐΌρθ3Π ΗΪ5ΐ0Γγ. 

3. Ιστορία της Τέχνης / Η ί5ΐθΓγ οί ΑιΤ. 

Άρθρο 4 

Φοίτηση στο ΠΜΣ 

Για την απόκτηση ΔΜΣ απαιτούνται συνολικά εκατόν 
είκοσι (120) πιστωτικές μονάδες (ΕΘΤ5). 

Κατά τη διάρκεια των σπουδών, οι μεταπτυχιακοί φοι¬ 
τητές υποχρεούνται σε παρακολούθηση μεταπτυχιακών 
σεμιναριακών μαθημάτων και συγγραφή επιστημονικών 
εργασιών, καθώς και σε εκπόνηση μεταπτυχιακής διπλω¬ 
ματικής εργασίας. 

Τα μαθήματα διεξάγονται στην ελληνική γλώσσα. 

Η χρονική διάρκεια για την απονομή του Διπλώματος 
Μεταπτυχιακών Σπουδών (ΔΜΣ) του Προγράμματος 
ορίζεται σε τέσσερα (4) ακαδημαϊκά εξάμηνα. 

Άρθρο 5 

Χρηματοδότηση του ΠΜΣ 

Το κόστος λειτουργίας του ΠΜΣ «Νεότερη και Σύγ¬ 
χρονη Ιστορία και Ιστορία της Τέχνης» /"Μοάθίτι 3ηά 
Ε^οηΐθΓηροΐ'31'γ Ηί5ΐο γ γ 3ηά Ηί$ΐθΓγοί ΑΓΐ"θα καλύπτεται 
από: 

- τον προϋπολογισμό του ΕΚΠΑ, 

- τον προϋπολογισμό του Υπουργείου Παιδείας, Έρευ¬ 
νας και Θρησκευμάτων, 

- δωρεές, παροχές, κληροδοτήματα και κάθε εί¬ 
δους χορηγίες φορέων του δημόσιου ή του ιδιωτικού 
τομέα, 

- πόρους από ερευνητικά προγράμματα, 

- πόρους από προγράμματα της Ευρωπαϊκής Ένωσης 
ή άλλων διεθνών οργανισμών, 

- μέρος των εσόδων του Ειδικού Άογαριασμού Κονδυ- 
λίων Έρευνας (ΕΆΚΕ) του ΕΚΠΑ, 

- κάθε άλλη νόμιμη πηγή. 

Άρθρο 6 

Χρονική διάρκεια λειτουργίας του ΠΜΣ 

Το ΠΜΣ θα λειτουργήσει μέχρι το ακαδημαϊκό έτος 
2027-2028 εφόσον πληροί τα κριτήρια της εσωτερικής 
και εξωτερικής αξιολόγησης, σύμφωνα με την παρ. 
8 του άρθρου 32 και την παρ. 6 του άρθρου 44 του 
ν. 4485/2017. 

Άρθρο 7 

Μεταβατικές διατάξεις 

Όσα θέματα δεν ρυθμίζονται στην παρούσα απόφα¬ 
ση θα ρυθμίζονται από τον Κανονισμό Μεταπτυχιακών 
Σπουδών, καθώς και από τα αρμόδια όργανα, σύμφωνα 
με την ισχύουσα νομοθεσία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρύτανης 

ΜΕΆΕΤΙΟΣ - ΑΘΑΝΑΣΙΟΣ ΔΗΜΟΠΟΥΛΟΣ 


Αριθμ. απόφ. 20 (4) 

Επανίδρυση του Προγράμματος Μεταπτυχιακών 
Σπουδών με τίτλο: «Επιστήμη Υπολογιστών» του 
Τμήματος Πληροφορικής και Τηλεπικοινωνιών 
Πανεπιστημίου Πελοποννήσου. 

Η ΣΥΓΚΛΗΤΟΣ 

ΤΟΥ ΠΑΝΕΠΙΣΤΗΜΙΟΥ ΠΕΛΟΠΟΝΝΗΣΟΥ 
(Συνεδρίαση 126η) 

Έχοντας υπόψη: 

1. Τις διατάξεις του ν. 4485/2017 «Οργάνωση και Λει¬ 
τουργία της ανώτατης εκπαίδευσης, ρυθμίσεις για την 
έρευνα και άλλες διατάξεις» (Α' 114), και ειδικότερα τα 
άρθρα 13, 30 έως και 37,45 και 85. 

2. Τις διατάξεις του άρθρου 19, παρ. 7 και 8 του 
ν. 4521/2018 (ΦΕΚ Α' 38) «Ίδρυση Πανεπιστημίου Δυτι¬ 
κής Αττικής και άλλες διατάξεις». 

3. Την υπ'αριθμ. 216772/Ζ1/08.12.201 7 (Β'4334) 
υπουργική απόφαση «Τρόπος κατάρτισης του αναλυτι¬ 
κού προϋπολογισμού λειτουργίας και της έκθεσης βιωσι¬ 
μότητας των Προγραμμάτων Μεταπτυχιακών Σπουδών». 

4. Τις διατάξεις του ν. 3374/2005 και ιδίως τα άρθρα 14 
και 15 (Α' 189) «Διασφάλιση της ποιότητας στην ανώτα¬ 
τη εκπαίδευση. Σύστημα μεταφοράς και συσσώρευσης 
πιστωτικών μονάδων - Παράρτημα διπλώματος» όπως 
τροποποιήθηκε και ισχύει. 

5. Τη διάταξη του άρθρου 26, παρ. 6 του ν. 4386/2016 
(Α' 83), με την οποία αντικαθίσταται η περίπτωση γ' της 
παρ. 22 του άρθρου 80 του ν. 4009/2011 ως εξής: «Έως 
την έναρξη ισχύος του κατά το άρθρο 5 Οργανισμού 
κάθε Ιδρύματος και του κατά το άρθρο 6 Εσωτερικού 
του Κανονισμού, τα θέματα που προβλέπονται σε αυτούς 
ρυθμίζονται με αποφάσεις Συγκλήτου, οι οποίες δημοσι¬ 
εύονται στην Εφημερίδα της Κυβερνήσεως». 

6. Τις διατάξεις του άρθρου 90 του «Κώδικα νομοθεσί- 
αςγιατην Κυβέρνηση καιτα ΚυβερνητικάΌργανα»,που 
κυρώθηκε με το άρθρο πρώτο του π.δ. 63/2005 (ΦΕΚ 
Α'98). 

7. Τη με αριθμ. 210838/Ζ1/01.12.201 7 (ΦΕΚ 647/ 
τ.Υ.Ο.Δ,Δ. 06.12.2017) διαπιστωτική πράξη του Υπουργού 
Παιδείας, Έρευνας και Θρησκευμάτων, με την οποία δια¬ 
πιστώνεται ο διορισμός του Αθανάσιου Κατσή, Καθηγητή 
του Τμήματος Κοινωνικής και Εκπαιδευτικής Πολιτικής, 
ως Πρύτανη του Πανεπιστημίου Πελοποννήσου, με πλή¬ 
ρη θητεία, από της εκδόσεως της Διαπιστωτικής Πράξης. 

8. Τη με αριθμ. 8237/08.12.2017 (ΦΕΚ 4835/29.12.2017 
τ. Β') απόφαση Πρύτανη του Πανεπιστημίου Πελοπον¬ 
νήσου περί μεταβίβασης αρμοδιοτήτων στους Αντιπρυ- 
τάνεις, σύμφωνα με τις διατάξεις του άρθρου 15 του 
ν.4485/2017 (Α' 114). 

9. Την υπ'αριθμ. 3962/15.06.2016 (Β' 1971) απόφα¬ 
ση Πρύτανη με θέμα: «Τροποποίηση της υπ' αριθμ. 
134055/Β7/09.12.2008 (Β' 2560) υπουργικής απόφα¬ 
σης, όπως αντικαταστάθηκε με την υπ'αριθμ. 140862/ 
Β7/08.09.2014 (Β' 2438) υπουργική απόφαση, όπως 
τροποποιήθηκε με την υπ' αριθμ. 5419/21.07.2015 
(Β' 1829) απόφαση του Πρύτανη του Πανεπιστημίου 
Πελοποννήσου και ισχύει, του Προγράμματος Μετά- 

πτυχιακών Σπουδών με τίτλο «Επιστήμη καιΤεχνολογία 
Υπολογιστών του Τμήματος Πληροφορικής και Τηλεπι¬ 
κοινωνιών του Πανεπιστημίου Πελοποννήσου». 

10. Το απόσπασμα πρακτικών της Συνέλευσης του 
Τμήματος Πληροφορικής και Τηλεπικοινωνιών του Πα¬ 
νεπιστημίου Πελοποννήσου (10η/14.03.2018). 

11 .Την υπ' αριθμ. 3/27.04.2018 απόφαση της 5ης Συ¬ 
νεδρίασης της Επιτροπής Μεταπτυχιακών Σπουδών του 
Πανεπιστημίου Πελοποννήσου. 

12. Την υπ' αριθμ. 19/30.04.2018 απόφαση της 126ης 
Συνεδρίασης της Συγκλήτου του Πανεπιστημίου Πελο¬ 
ποννήσου (ΑΔΑ: ΩΝΡΡ469Β7Δ-ΚΒΕ). 

13. Το υπ'αριθμ. 1561/05.06.2014έγγραφοτηςΑ.ΔΙ.Π. 
με το οποίο βεβαιώνεται ότι, γιατοΤμήμα Πληροφορικής 
και Τηλεπικοινωνιών του Πανεπιστημίου Πελοποννήσου, 
το οποίο προέκυψε μετά τη συγχώνευση του Τμήματος 
Επιστήμης καιΤεχνολογίαςΤηλεπικοινωνιών μετοΤμήμα 
Επιστήμης και Τεχνολογίας Υπολογιστών, δεν υφίσταται 
καμία εκκρεμότητα. 

14. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζει: 

Την επανίδρυση και λειτουργία από το ακαδημαϊκό 
έτος 2018-2019 του Προγράμματος Μεταπτυχιακών 
Σπουδών με τίτλο «Επιστήμη Υπολογιστών», του Τμή¬ 
ματος Πληροφορικής και Τηλεπικοινωνιών του Πανεπι¬ 
στημίου Πελοποννήσου ως ακολούθως: 

Άρθρο 1 

Γενικές διατάξεις 

ΤοΤμήμα Πληροφορικής και Τηλεπικοινωνιών του Πα¬ 
νεπιστημίου Πελοποννήσου οργανώνει και λειτουργεί 
από το ακαδημαϊκό έτος 2018-19 Πρόγραμμα Μετα¬ 
πτυχιακών Σπουδών με τίτλο «Επιστήμη Υπολογιστών», 
σύμφωνα με τις διατάξεις της παρούσας απόφασης και 
τις διατάξεις του ν. 4485/2017 (ΑΊ14). 

Άρθρο 2 

Αντικείμενο-Σκοπός 

Το ΠΜΣ έχει ως αντικείμενο την Επιστήμη Υπολογι¬ 
στών. Σκοπός του είναι: 

α) Η περαιτέρω προαγωγή της γνώσης, η ανάπτυξη της 
έρευνας, καθώς και η ικανοποίηση των εκπαιδευτικών, 
ερευνητικών, κοινωνικών, πολιτιστικών και αναπτυξια¬ 
κών αναγκών της χώρας στην Επιστήμη των Υπολογι¬ 
στών και συναφών επιστημών και κλάδων. 

β) Η υψηλού επιπέδου εξειδίκευση των πτυχιούχων σε 
θεωρητικές και εφαρμοσμένες περιοχές της Επιστήμης 
των Υπολογιστών, καθώς και σε ειδικές θεματικές ενότη¬ 
τες ή επιμέρους κλάδους των γνωστικών αντικειμένων 
που περιλαμβάνονται στον πρώτο κύκλου σπουδών των 
Τμημάτων Πληροφορικής και Τηλεπικοινωνιών ή αντι¬ 
στοίχων τμημάτων και που άπτονταιτης Επιστήμηςτων 
Υπολογιστών. 

γ) Η προετοιμασία επιστημόνων ερευνητών ικανών να 
συνεισφέρουν στην προώθηση της έρευνας, της τεχνο¬ 
λογίας και της τριτοβάθμιας εκπαίδευσης στο πεδίο της 
Επιστήμης των Υπολογιστών. 


Άρθρο 3 

Μεταπτυχιακός τίτλος 

Το ΠΜΣ απονέμει Δίπλωμα Μεταπτυχιακών Σπουδών 
(ΔΜΣ) στην «ΕΠΙΣΤΗΜΗ ΥΠΟΛΟΓΙΣΤΩΝ». 

Άρθρο 4 

Κατηγορίες πτυχιούχων που γίνονται δεκτοί 

Στο ΠΜΣ γίνονται δεκτοί πτυχιούχοι κάτοχοι τίτλου 
του πρώτου κύκλου σπουδών ΑΕΙ της ημεδαπής ή ομο- 
ταγών ιδρυμάτων της αλλοδαπής με ουσιώδη συνάφεια 
αντικειμένου προς το αντικείμενο του ΠΜΣ. 

Άρθρο 5 

Χρονική διάρκεια 

Για τη λήψη του ΔΜΣ απαιτείται η φοίτηση και η επι¬ 
τυχής ολοκλήρωση των συναφών υποχρεώσεων των 
φοιτητών κατά τη διάρκεια δύο (2) διδακτικών εξαμήνων 
και ακολούθως η εκπόνηση μεταπτυχιακής διατριβής 
(3ο εξάμηνο). 

Άρθρο 6 

Πρόγραμμα Σπουδών 

1. Για την απόκτηση του Διπλώματος Μεταπτυχι¬ 
ακών Σπουδών (ΔΜΣ) απαιτείται η συγκέντρωση 90 
πιστωτικών μονάδων Ε(ΙΤ5 (ΠΜ-Ε(ΙΤ5). Οι 60 ΠΜ- 
ΕΘΤ5 αντιστοιχούν στις κάθε είδους εκπαιδευτικές 
δραστηριότητες των δύο διδακτικών εξαμήνων (ανά 
30 ΠΜ-ΕΘΤ5 σε κάθε εξάμηνο), ενώ οι υπόλοιπες 30 
ΠΜ-Ε(ΙΤ5 αντιστοιχούν στην μεταπτυχιακή διατρι¬ 
βή. Για τον ορισμό των πιστωτικών μονάδων ισχύουν 
τα αναφερόμενα στις διατάξεις του άρθρου 14 του 
ν. 3374/2005. 

3. Μέρος του προγράμματος (ως το 35%) μπορεί 
να προσφέρεται εξ αποστάσεως (παρ. 3, άρθρο 30, 
ν. 4485/2017). 

4. Το Πρόγραμμα Σπουδών διαμορφώνεται ως ακο¬ 
λούθως: 

Α'εξάμηνο: Επιλογή 4 μαθημάτων από 7 διαθέσιμα, με 
εισήγηση του επιβλέποντα καθηγητή 


Διαθέσιμα μαθήματα 


Τίτλος 

Μονάδες ΕΘΤ5 

Αρχιτεκτονική λογισμικού 

7,5 

Διαχείριση μεγάλων δεδομένων 

7,5 

Διαχείριση πληροφορίας 
στο διαδίκτυο 

7,5 

Επιχειρηματικά μοντέλα 

7,5 

θέματα κρυπτογραφίας 
και ασφάλειας 

7,5 

θέματα πληροφοριακών 
συστημάτων 

7,5 

Πολιτισμική πληροφορική 

7,5 


ΣΥΝΟΛΟ Α' Εξαμήνου: 30 Ε0Τ5 

Β'εξάμηνο: Επιλογή 4 μαθημάτων από 7 διαθέσιμα, με 
εισήγηση του επιβλέποντα καθηγητή 

Διαθέσιμα μαθήματα 


Τίτλος 

Μονάδες ΕΈΤ5 

Ανάπτυξη εφαρμογών κινητών τερ¬ 
ματικών 

7,5 

Ανάπτυξη περιεχομένου εφαρμογών 
και παιχνιδιών 

7,5 

Ασύρματα συστήματα και δίκτυα αι¬ 
σθητήρων 

7,5 

Ευφυείς πόλεις 

7,5 

Θέματα διαχείρισης δεδομένων και 
γνώσης 

7,5 

Οπτικοποίηση δεδομένων 

7,5 

Σχεδιασμός ψηφιακών παιχνιδιών 

7,5 


ΣΥΝΟΛΟ Β'Εξαμήνου: 30 Ε0Τ5 

Γ'εξάμηνο: Εκπόνηση διπλωματικής εργασίας 

Διαθέσιμα μαθήματα 


Τίτλος 

Μονάδες ΕΈΤ5 

Διπλωματική εργασία 

30 ΕΈΤ5 


Με απόφαση των αρμοδίων οργάνων μπορεί να γίνει 
τροποποίηση του προγράμματος των μαθημάτων και 
ανακατανομή μεταξύ των εξαμήνων. 

Η γλώσσα διδασκαλίας των μαθημάτων είναι η Ελλη¬ 
νική. Η γλώσσα εκπόνησης της διπλωματικής εργασίας 
είναι είτε η Αγγλική (προτιμητέα) είτε η Ελληνική. 

Άρθρο 7 

Αριθμός εισακτέων 

Ο αριθμός των εισακτέων στο ΠΜΣ για την απόκτηση 
ΔΜΣ ορίζεται κατ' ανώτατο όριο σε τριάντα πέντε (35) 
άτομα κατ'έτος. Ο ακριβής αριθμός εισακτέων για κάθε 
ακαδημαϊκό έτος καθορίζεται με απόφαση της Συνέλευ¬ 
σης του Τμήματος. 

Άρθρο 8 

Προσωπικό 

Στο ΠΜΣ θα απασχοληθούν ως διδακτικό προσωπι¬ 
κό μέλη ΔΕΠ του Τμήματος Πληροφορικής και Τηλε¬ 
πικοινωνιών και άλλων τμημάτων του Πανεπιστημίου 
Πελοποννήσου ή άλλων τμημάτων Πανεπιστημίων 
της ημεδαπής, καθώς και άλλες κατηγορίες διδασκό¬ 
ντων σύμφωνα με τις διατάξεις του άρθρου 36 του 
ν. 4485/2017 (Α' 114). 

Άρθρο 9 

Υλικοτεχνική υποδομή 

Οι ανάγκες λειτουργίας του Προγράμματος Μετα¬ 
πτυχιακών Σπουδών θα καλύπτονται από την εκάστοτε 
υπάρχουσα υλικοτεχνική υποδομή του Τμήματος Πλη¬ 
ροφορικής και Τηλεπικοινωνιών του Πανεπιστημίου Πε¬ 
λοποννήσου καθώς και τους πρόσθετους χώρους αιθου¬ 
σών, γραφείων και εργαστηρίων της Σχολής Οικονομίας, 
Διοίκησης και Πληροφορικής. 


Άρθρο 10 

Διάρκεια λειτουργίας 

Το ΠΜΣ θα λειτουργήσει έως και το ακαδημαϊκό έτος 
2024-2025, με την επιφύλαξη των διατάξεων του άρθρου 
32, παρ. 8του ν. 4485/2017 (ΑΊ14). 

Άρθρο 11 

Αναλυτικός Προϋπολογισμός 

Στη συνέχεια παρατίθεται ο προϋπολογισμός για το 
ακαδημαϊκό έτος 2018-2019. Το ποσό που εμφανίζεται 
στην κατηγορία «Μέρος των εσόδων των ΕΛΚΕ των ΑΕΙ» 
των εσόδων αφορά στο μέρος των εσόδων του ΕΛΚΕ από 
τα ΠΜΣ, το οποίο διατίθεται κατά προτεραιότητα για τις 
ανάγκες των ΠΜΣ που λειτουργούν χωρίς τέλη φοίτησης 
(άρθρο 37, παρ. 4β ν. 4485/2017). Το ποσό αυτό αποτελεί 
μέρος των προϋπολογιζόμενων σχετικών εσόδων του 
ΕΛΚΕ από τα ΠΜΣ του τμήματος Πληροφορικής καιΤηλε- 
πικοινωνιών που λειτουργούν με τέλη φοίτησης. Καθώς 
τα έσοδα αυτά διατίθενται από τον ΕΛΚΕ στο ΠΜΣ, δεν 
έχει εφαρμοστεί επ'αυτών παρακράτηση 30%. 

Λ. Έσοδα (σε ευρώ) 


1. Προϋπολογισμός ΑΕΙ 
και συνεργαζόμενων φορέων 

0 € 

2. Προϋπολογισμός Υπουργείου 
Παιδείας 

0 € 

3. Δωρεές, παροχές, κληροδοτήματα 
και κάθε είδους χορηγίες φορέων του 
δημόσιου ή του ιδιωτικού τομέα 

0 € 

4. Πόροι από ερευνητικά προγράμ¬ 
ματα 

0 € 

5. Πόροι από προγράμματα της 
Ευρωπαϊκής Ένωσης ή άλλων 
διεθνών οργανισμών 

0 € 

6. Μέρος των εσόδων των ΕΛΚΕ των 
ΑΕΙ 

12,000 € 

7. Κάθε άλλη νόμιμη αιτία 

0 € 

7.1 Τέλη φοίτησης 

(.... φοιτητές ετησίως χ.ευρώ) 

0 € 

Σύνολο εσόδων 

12,000 € 

Β. Έξοδα (σε ευρώ) 

1. Παρακράτηση από ΕΛΚΕ (30% των εσόδων) 

Σύνολο παρακράτησης από ΕΛΚΕ 

0 € 

II. Λειτουργικά έξοδα ΠΜΣ (70% των εσόδων) 

1. Δαπάνες εξοπλισμού και δαπάνες 
λογισμικού 

0 € 

2. Δαπάνες χορήγησης υποτροφιών 
σε μεταπτυχιακούς φοιτητές 

0 € 

3. Δαπάνες αναλωσίμων 

0 € 

4. Δαπάνες μετακινήσεων διδασκό¬ 
ντων 

0 € 

5. Δαπάνες μετακινήσεων μεταπτυ¬ 
χιακών φοιτητών για εκπαιδευτικούς 
σκοπούς 

0 € 

6. Αμοιβές διδασκαλίας τακτικού 
προσωπικού των ΑΕΙ και ερευνητικών 
κέντρων και ινστιτούτων που συμμε¬ 
τέχουν στην οργάνωση του ΠΜΣ 

0 € 

7. Αμοιβές έκτακτου διδακτικού προ¬ 
σωπικού των ΑΕΙ που συμμετέχουν 
στην οργάνωση του ΠΜΣ 

0 € 

8. Αμοιβές διδασκαλίας προσωπι¬ 
κού της παρ. 5 του άρθρου 36 του 
ν. 4485/2017 

0 € 

9α. Αμοιβές διοικητικής υποστήριξης 

12,000 € 

9β. Αμοιβές τεχνικής υποστήριξης 

0 € 

10. Λοιπές δαπάνες, όπως ιδίως έξο¬ 
δα δημοσιότητας-προβολής, μετα¬ 
φράσεων, αγοράς εκπαιδευτικού υλι¬ 
κού, οργάνωσης συνεδρίου, δαπάνες 
εργασιών πεδίου 

0 € 

Σύνολο λειτουργικών εξόδων 

12,000 € 


Αυξομειώσεις μεταξύ των διαφόρων κατηγοριών 
εξόδων μπορούν να γίνονται ανάλογα με τις εκάστο- 
τε ανάγκες, έπειτα από απόφαση της Συνέλευσης του 
Τμήματος. Σε καμία περίπτωση δεν θα εισαχθούν τέλη 
φοίτησης. 

Άρθρο 12 
Τελικές διατάξεις 

Όσα θέματα δεν ρυθμίζονται στην παρούσα απόφα¬ 
ση θα ρυθμίζονται από τον Κανονισμό Μεταπτυχιακών 
Σπουδών, καθώς και από τα αρμόδια όργανα σύμφωνα 
με την ισχύουσα νομοθεσία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 30 Απριλίου 2018 
Ο Πρύτανης 
ΑΘΑΝΑΣΙΟΣ ΚΑΤΣΗΣ 



ΕΘΝΙΚΟ 

ΤΥΠΟΓΡΑΦΕΙΟ 


Καττοδιστρίου 34, Τ.Κ. 104 32, Αθήνα 
Τηλ. Κέντρο 210 5279000 

